section_heading: Osamdesete
paragraph_text: 1980. -ih godina predsjedničku funkciju su obnašali Slavko Tomac i Josip Stojaković, a blagajničku Dragan Kumrić i Stjepan Paska. U sezoni 1985/86. NK Omladinac je prvak Grupne lige NS Našice i ulazi u Općinsku ligu NS Našice, zbog ulaska u viši rang oformljen je ponovno sastav juniora i tako od 1986. pa do danas NK Omladinac ima u kontinuitetu juniorski ili pionirski sastav u natjecanju. 1986. godine završena je izgradnja mjesnog doma a u prizemlju se nalaze svlačionice i prostorije kluba. 1988. godine održana je proslava 25. godina postojanja NK"OMLADINAC", uz odigravanje utakmice između generacije 60-ih i ondašnjih ekipa seniora i juniora, a što je popraćeno i prigodnim tekstom s fotografijom u Večernjem listu. U sezoni 1988/89. pionirski sastav osvaja prvo mjesto u svojoj ligi i sudjeluje u Kup natjecanju NS Slavonije i Baranje gdje su stigli do polufinala. U prvom kolu izbacuju NK Viljevo s 4-1 u drugom NK Slatinu s 2-1 a u polufinalu gube od NK Sloge iz Nove Gradiške s 10-1. Polufinale Kupa NS Slavonije i Baranje pionirske ekipe ulazi među najveće uspjehe u povijesti kluba uz onaj 60 -tih godina. U sezoni 1988/89. seniori ispadaju iz Općinske lige. U sezoni 1989/90. osvajaju prvo mjesto u Grupnoj ligi NS Našice i vračaju se u Općinsku ligu NS Našice. U sezoni 1990/91. opet se ispada u niži rang natjecanja. Sezona 1991/92. nije odigrana zbog Domovinskog rata a u jesen 1991. u ratu pogiba dugogodišnji igrač kluba Nikola Petranović-Šiljo te mu klub povodom 10. godine pogibje otkriva spomen ploču na pročelju mjesnog doma u Nizi. Ratnih godina većina igrača sudjeluju u Domovinskom ratu kroz postrojbe 132. brigade Hrvatske vojske Našice te policije.